TV-året 1966

TV-året 1966 er en oversikt over hendelser, program og fødte og avdøde TV-personligheter i året 1966.


== TV-året i Norge ==


=== Hendelser i Norge ===
I Norge kommer fjernsynet til Tromsø, og 6. desember også til Hammerfest. Dermed er det tv-dekning i alle landets fylker, selv om det foreløpig kun er de største befolkningssentrene som har mulighet til å ta inn fjernsyn. Ved årsskiftet 1966–67 har rundt 52 prosent av norske husholdninger tilgang til fjernsyn.


=== Programmer på NRK Fjernsynet ===
5. februar – Melodi Grand Prix 1966 arrangeres på NRK Fjernsynet. Vinnere blir Åse Kleveland og Grynet Molvig med «Intet er nytt under solen».
16. november – det omdiskuterte debattprogrammet Åpen post har premiere i NRK Fjernsynet med Kjell Arnljot Wig og Per Øyvind Heradstveit som programledere.
27. november – NRK Fjernsynet starter komedieserien Kontorsjef Tangen.NRK Fjernsynets sendeskjema for 1966


=== Fødsler i Norge ===
9. februar – Harald Eia, norsk komiker og programleder (Lille Lørdag, Åpen post, Team Antonsen)
26. april – Brita Møystad Engseth, norsk journalist, programleder og filmanmelder
16. juni – Per Sundnes, norsk musikkjournalist og programleder
22. juni – Sigurd Sollien, norsk programleder
2. juli – Vår Staude, norsk journalist, nyhetsanker og programleder (God morgen, Norge)
2. september – Fredrik Skavlan, norsk journalist og programleder (Først og sist, Skavlan)
4. desember – Solveig Barstad, norsk journalist og programleder (TV 2 hjelper deg)


== TV-året i verden ==


=== Hendelser i verden ===
I USA sender de største tv-nettverkene i farge hele året. Antall husholdninger med fargemottaker skyter også i været i løpet av året, fra 5 220 000 husholdninger 1. januar til 9 510 000 husholdninger ved nyttårsskiftet 1966–67.
3. januar – Musikkprogrammet Hullabaloo i USA viser musikkvideoer av The Beatles-sangene «Day Tripper» og «We Can Work It Out».
8. januar – Shindig! sendes for siste gang på amerikanske ABC med The Kinks og The Who som musikalske gjester.
12. januar – I USA sendes den første episoden av Batman («Hi Diddle Riddle») på ABC med Adam West og Burt Ward i hovedrollene
13. februar – The Rolling Stones gjør nok en opptreden på amerikanske The Ed Sullivan Show. 11. september gjør de et nytt besøk i programmet.
17.–27. februar – NRK har sin første store idrettsproduksjon for fjernsyn når VM på ski arrangeres i Oslo.
23. februar – I Hellas starter regulære tv-sendinger med lanseringen av ERTs første tv-kanal, EIRT. Fire dager etter, 27. februar, starter Hellas' forsvar opp en andre tv-kanal, TED, rettet mot greske militære styrker. Kanalen er i dag sivil og heter ERT2.
24. mars – Det israelske utdanningsfjernsynet, IETV, starter sendinger som den første tv-kanalen i Israel. Den første sendingen var et undervisningsprogram i matematikk som ble vist for elever ved 23 skoler i Tel Aviv.
18. april – Oscar-utdelingen sendes i farger for første gang på amerikanske ABC.
Juni – ABS-CBN starter de første farge-tv-sendingene i NTSC-standarden på Filippinene.
1. juli – Farge-tv lanseres i Canada, også her med NTSC-standarden.
16. juli – Miss Universe-kåringen sendes i farger for første gang.
30. juli – I Storbritannia settes det ny seerrekord når over 32 millioner briter ser England slå Vest-Tyskland 4–2 under VM i fotball på Wembley.
8. september – Star Trek har premiere på fjernsyn.
19. september – Farge-tv kommer til Alaska når KENI-TV sender første episode av That Girl.
30. september – På Island starter tv-sendinger når allmennkringkasteren RÚV lanserer Sjónvarpið. I starten sender kanalen to ganger i uken, på onsdager og fredager.
17. oktober – Fra denne dagen sendes alle av NBCs nyhetsprogrammer i farger.
15. november – I Spania starter TVE opp sin andre tv-kanal, UHF.


=== Premierer i verden ===
12. januar – Batman på ABC i USA (1966–1968)
5. april – The Money Programme på BBC2 (1966–i dag)
27. juni – Dark Shadows på ABC (1966–1971)
17. juli – Ultraman på TBS i Japan (1966–1967)
8. september: Star Trek på NBC (1966–1969)
8. september: Inspektør Hawk, amerikansk krim- og politiserie på ABC (1966)
17. september – Mission: Impossible på CBS (1966–1973)
28. september – Baronen, britisk krimserie på ITV (1966–1967)
17. oktober – The Hollywood Squares dagtid på NBC (1966–1980)


=== Konkurranser og priser ===
27.–29. januar – Italienske Sanremo-festivalen arrangeres i Sanremo. Vinnere blir Domenico Modugno og Gigliola Cinquetti med låten «Dio, come ti amo»
29. januar: Melodifestivalen arrangeres i Stockholm. Vinnere blir Lill Lindfors og Svante Thuresson med «Nygammal vals»
6. februar – Dansk Melodi Grand Prix arrangeres i København. Ulla Pia vinner med «Stop – mens legen er go'». Dette blir Danmarks siste deltakelse på tolv år, fordi den nye ledelsen i Danmarks Radio mener konkurransen ikke har høy nok kulturell verdi.
5. mars – Eurovision Song Contest 1966 arrangeres i Luxembourg. Østerrike vinner for første gang med Udo Jürgens og «Merci, Chérie». Norge ender på tredjeplass – landets beste resultat frem til seieren i 1985.


=== Fødsler i verden ===


== Referanser ==


== Eksterne lenker ==
(en) 1966 in television – kategori av bilder, video eller lyd på Commons